title: Rialachán Cur Chun Feidhme (AE) 2020/1696 ón gComhairle an 12 Samhain 2020 lena gcuirtear chun feidhme Rialachán (AE) 2017/2063 maidir le bearta sriantacha i bhfianaise na staide i Veiniséala

text:
                  13.11.2020

                  GA

                  Iris Oifigiúil an Aontais Eorpaigh

                  L 381/8

         RIALACHÁN CUR CHUN FEIDHME (AE) 2020/1696 ÓN gCOMHAIRLE
         an 12 Samhain 2020
         lena gcuirtear chun feidhme Rialachán (AE) 2017/2063 maidir le bearta sriantacha i bhfianaise na staide i Veiniséala
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2017/2063 ón gComhairle an 13 Samhain 2017 maidir le bearta sriantacha i bhfianaise na staide i Veiniséala (1), agus go háirithe Airteagal 17(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 13 Samhain 2017, ghlac an Chomhairle Rialachán (AE) 2017/2063.

                     (2)

                     An 11 Samhain 2019, i bhfianaise na géarchéime leanúnaí polaitiúla, eacnamaíche, sóisialta agus daonnúla i Veiniséala agus na ngníomhaíochtaí leanúnacha a bhaineann an bonn den daonlathas, den smacht reachta agus den urraim do chearta an duine, ghlac an Chomhairle Cinneadh (CBES) 2019/1893 (2), a rinne na bearta sriantacha a bhí i bhfeidhm a athnuachan go dtí an 14 Samhain 2020, lena n-áirítear ainmniú gach uile duine de na daoine atá faoi réir bearta sriantacha. An lá céanna, ghlac an Chomhairle Rialachán Cur Chun Feidhme (AE) 2019/1891 (3), lenar leasaíodh an fhaisnéis a bhaineann le hochtar atá liostaithe.

                     (3)

                     An 21 Nollaig 2019, d’eisigh Ardionadaí an Aontais do Ghnóthaí Eachtracha agus don Bheartas Slándála (“an tArdionadaí”) dearbhú thar ceann an Aontais inar luadh gur sárú tromchúiseach ar na forálacha bunreachtúla, ar an smacht reachta agus ar phrionsabal daonlathach dheighilt na gcumhachtaí é an cinneadh ó Chúirt Uachtarach Veiniséala agus ón Tionól Bunreachta neamh-aitheanta a ndíolúine pharlaiminteach a dheonaítear faoin mbunreacht a bhaint de cheathrar comhaltaí den Tionól Náisiúnta. Cuireadh in iúl go soiléir sa dearbhú sin go leanfaidh an tAontas d’fhaireachán a dhéanamh ar an staid agus léiríodh ann go bhfuil an tAontas faoi réir le leas a bhaint as na hionstraimí atá ar fáil dó chun an daonlathas, an smacht reachta agus cearta an duine a chur chun cinn, lena n‐áirítear bearta spriocdhírithe nach dochar iad do mhuintir Veiniséala.

                     (4)

                     An 9 Eanáir 2020, d’eisigh an tArdionadaí dearbhú thar ceann an Aontais inar luadh gur ghéaraigh na gníomhartha a rinneadh le déanaí in aghaidh an Tionóil Náisiúnta, an t‐aon chomhlacht a thoghtar go daonlathach i Veiniséala, agus i gcoinne go leor Comhaltaí dá chuid, lena n‐áirítear Uachtarán an Tionóil Náisiúnta, gur ghéaraigh siad ar an ngéarchéim i Veiniséala agus nach raibh aon ghlacadh ar chor ar bith leis na hiarrachtaí a rinneadh bac a chur, le forneart, ar phróiseas dlisteanach toghcháin Bhord Stiúrthóirí an Tionóil Náisiúnta an 5 Eanáir 2020 ná le húsáid an fhornirt i gcoinne a Uachtaráin agus reachtóirí éagsúla le nach bhféadfaidís freastal ar an Tionól Náisiúnta. Cuireadh in iúl sa dearbhú sin freisin nach raibh an seisiún vótála ba chúis le toghadh, mar a thugtar air, Luis Parra dlisteanach toisc nár urramaíodh na nósanna imeachta dlíthiúla ná na prionsabail bhunreachtúla dhaonlathacha lena linn agus nach mór do Chomhaltaí an Tionóil Náisiúnta a bheith in ann an sainordú parlaiminteach a fuair siad ó mhuintir Veiniséala a fheidhmiú saor ó imeaglú agus ó dhíoltas d’aon chineál. Ina theannta sin, i bhfianaise na ngníomhartha agus na gcinntí tromchúiseacha sin a bhaineann an bonn den daonlathas, den smacht reachta agus de chearta an duine, leagadh béim sa dearbhú sin ar a thiomanta atá an tAontas luí isteach ar bhearta spriocdhírithe a chur i bhfeidhm i gcoinne daoine aonair a bhíonn bainteach le sárú na bprionsabal agus na gceart sin.

                     (5)

                     An 4 Meitheamh 2020, d’eisigh an tArdionadaí dearbhú thar ceann an Aontais Eorpaigh maidir leis an gcor is déanaí a tharla i Veiniséala, lena n‐áirítear an cinneadh ó Chúirt Uachtarach Veiniséala an 26 Bealtaine 2020 lena ndaingnítear Luis Parra ina Uachtarán ar an Tionól Náisiúnta. Cuireadh i dtreis sa dearbhú sin go measann an tAontas nár dhlisteanach an seisiún vótála as ar eascair toghadh, mar a thugtar air, Luis Parra, toisc nár urramaíodh leis an nós imeachta dlíthiúil ná prionsabail bhunreachtúla dhaonlathacha. Cuireadh in iúl ann freisin gur doimhne fós atá an ghéarchéim fhadtéarmach institiúideach agus pholaitiúil i Veiniséala agus gur lú an spás daonlathach agus bunreachtúil sa tír mar thoradh ar an gcor is déanaí a tharla. Athdhearbhaíodh seasamh an Aontais sa dearbhú sin, is é sin nach féidir teacht as an ngéarchéim i Veiniséala ar bhealach inbhuanaithe ach amháin trí fhíorphróiseas polaitiúil cuimsitheach, agus cuireadh in iúl go láidir go ndiúltaíonn an tAontas do gach cineál foréigin, lena n‐áirítear aon ionradh míleata nó foréigneach sa tír. Sa chomhthéacs sin, thug an tAontas dá aire gur céim dhearfach é an comhaontú ar tháinig gníomhaithe náisiúnta air le déanaí maidir le cabhair dhaonnúil agus chuir sé i bhfios go láidir go gcaithfidh gach taobh oibriú le chéile ar bhealach cuiditheach chun fulaingt uafásach mhuintir Veiniséala a mhaolú, fulaingt is measa fós mar thoradh ar phaindéim COVID-19.

                     (6)

                     An 16 Meitheamh 2020, d’eisigh an tArdionadaí dearbhú thar ceann an Aontais inar cuireadh in iúl go láidir gur den ríthábhacht chun an ghéarchéim i Véiniséala a shárú iad toghcháin reachtacha agus uachtaráin atá cóir cothrom agus gur buntaca do phróiseas inchreidte toghcháin é Comhairle Náisiúnta um Thoghcháin (CNE) atá cothrom neamhspleách agus cothrom na Féinne lena n‐éascaítear rannpháirtíocht na bpáirtithe polaitiúla agus na n‐iarrthóirí. Ina theannta sin, d’iarr an tAontas ar an Rialtas agus ar an bhfreasúra dul i mbun caibidlíocht fhónta chuimsitheach i dtaca le CNE a bhunú agus chun deireadh a chur leis an gcosc ar pháirtithe freasúra.

                     (7)

                     An 29 Meitheamh 2020, i bhfianaise na staide tromchúisí leanúnaí i Véiniséala, ghlac an Chomhairle Rialachán (AE) 2020/897 (4) lenar cuireadh aon duine dhéag faoi réir bearta sriantacha.

                     (8)

                     Sa chomhthéacs sin, i gcomhréir le hAirteagal 17(4) de Rialachán (AE) 2017/2063, rinne an Chomhairle athbhreithniú ar an liosta a leagtar amach in Iarscríbhinn IV a ghabhann le Rialachán (AE) 2017/2063 agus tháinig sí ar an tátal gur cheart na bearta sriantacha i gcoinne gach duine ar an liosta a leagtar amach san Iarscríbhinn sin a choimeád ar bun.

                     (9)

                     Tháinig an Chomhairle ar an tátal freisin gur cheart an ráiteas ar chúiseanna a nuashonrú i gcás ceithre dhuine dhéag agus gur cheart sloinne gach duine liostaithe a chaipitliú.

                     (10)

                     Ba cheart, dá bhrí sin, Iarscríbhinn IV a ghabhann le Rialachán (AE) 2017/2063 a leasú dá réir,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Iarscríbhinn IV a ghabhann le Rialachán (AE) 2017/2063 i gcomhréir leis an Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 12 Samhain 2020.

                  Thar ceann na Comhairle

                  An tUachtarán

               M. ROTH

            (1)  IO L 295, 14.11.2017, lch. 21.

            (2)  Cinneadh (CBES) 2019/1893 an 11 Samhain 2019 lena leasaítear Cinneadh (CBES) 2017/2074 maidir le bearta sriantacha i bhfianaise na staide i Veiniséala (IO L 291, 12.11.2019, lch. 42).

            (3)  Rialachán (AE) 2019/1891 an 11 Samhain 2019 lena leasaítear Rialachán cur chun feidhme (AE) 2017/2063 maidir le bearta sriantacha i bhfianaise na staide i Veiniséala (IO L 291, 12.11.2019, lch. 13).

            (4)  Rialachán (AE) 2020/897 an 29 Meitheamh 2020 lena leasaítear Rialachán cur chun feidhme (AE) 2017/2063 maidir le bearta sriantacha i bhfianaise na staide i Veiniséala (IO L 205I, 29.6.2020, lch. 1).

            IARSCRÍBHINN
            Cuirtear an méid seo a leanas in ionad Iarscríbhinn IV a ghabhann le Cinneadh (CBES) 2017/2063:

                     “IARSCRÍBHINN IV
                     LIOSTA NA NDAOINE NÁDÚRTHA AGUS DLÍTHEANACHA, NA N‐EINTITEAS AGUS NA GCOMHLACHTAÍ DÁ DTAGRAÍTEAR IN AIRTEAGAIL 8(3)

                                 Ainm

                                 Faisnéis aitheantais

                                 Cúiseanna

                                 Dáta an liostaithe

                                 1.

                                 Néstor Luis REVEROL TORRES

                                 Dáta breithe: 28 Deireadh Fómhair 1964
                                 Inscne: fireann

                                 An tAire Interior, Justice and Peace ó 2016. Ceapadh é ina Leas-Uachtarán ar Public Works and Services, agus ina Rúnaí Feidhmiúcháin ar Electrical General Staff i mí Aibreáin 2019. Iar-Cheannasaí-Ghinearál den Bolivarian National Guard; tugadh ardú céime dó mar Ghinearál i gCeannas ar an Bolivarian National Guard i mí Lúnasa 2020. Tá sé freagrach as sáruithe tromchúiseacha ar chearta an duine, lena n‐áirítear céasadh príosúnach (polaitiúil), agus as cos ar bolg ar an bhfreasúra daonlathach i Veiniséala, lena n‐áirítear trí chosc agus bac a chur ar léirithe polaitiúla, ag fórsaí slándála atá faoina cheannas.

                                 22.1.2018

                                 2

                                 Gustavo Enrique GONZÁLEZ LÓPEZ

                                 Dáta breithe: 2 Samhain 1960
                                 Inscne: fireann

                                 Athcheapadh é mar Cheannasaí an Bolivarian National Intelligence Service (SEBIN) an 30 Aibreán 2019. Comhairleoir Slándála agus Faisnéise roimhe seo le haghaidh oifig an Uachtaráin ón 8 Eanáir 2019 go dtí an 30 Aibreán 2019 agus Ceann SEBIN go dtí mí Dheireadh Fómhair 2018. Mar Cheann SEBIN, tá sé freagrach as sáruithe tromchúiseacha ar chearta an duine (lena n‐áirítear coinneáil threallach, íde atá mídhaonna agus táireach, agus céasadh) agus as cos ar bolg a imirt ar an tsochaí shibhialta agus ar an bhfreasúra daonlathach i Veiniséala.

                                 22.1.2018

                                 3.

                                 Tibisay LUCENA RAMÍREZ

                                 Dáta breithe: 26 Aibreán 1959
                                 Inscne: baineann

                                 Uachtarán an National Electoral Council (Consejo Nacional Electoral nó CNE) ó mhí Aibreáin 2006 go dtí mí an Mheithimh 2020. Tá a cuid gníomhaíochtaí agus beartas tar éis an bonn a bhaint den daonlathas agus den smacht reachta i Veiniséala, lena n‐áirítear trína áirithiú nach bhfanfadh an CNE ina hinstitiúid neamhchlaonta, neamhspleách i gcomhréir le Bunreacht Veiniséala, rud a d’éascaigh bunú an Tionóil Bunreachta agus atoghadh Nicolás Maduro i mí na Bealtaine 2018 trí thoghcháin uachtaráin nach raibh cóir ná cothrom.

                                 22.1.2018

                                 4.

                                 Antonio José BENAVIDES TORRES

                                 Dáta breithe: 13 Meitheamh 1961
                                 Inscne: fireann

                                 Ceannaire an Capital District (Distrito Capital) Government go dtí mí Eanáir 2018. Ceannasaí Ginearálta an Bolivarian National Guard go dtí an 21 Meitheamh 2017. Bainteach le cos ar bolg a imirt ar an tsochaí shibhialta agus ar an bhfreasúra daonlathach i Veiniséala, agus freagrach as sáruithe tromchúiseacha ar chearta an duine a rinne ag an Bolivarian National Guard faoina cheannas. Baineadh an bonn den smacht reachta i Veiniséala lena chuid gníomhaíochtaí agus beartas mar Cheannasaí Ginearálta an Bolivarian National Guard, lena n‐áirítear an Bolivarian National Guard a ghlac ceannaireacht ar phóilíneacht a dhéanamh ar léirsithe sibhialta agus a mhol go poiblí gur cheart dlínse a bheith ag cúirteanna míleata ar shibhialtaigh.

                                 22.1.2018

                                 5.

                                 Maikel José MORENO PÉREZ

                                 Dáta breithe: 12 Nollaig 1965
                                 Inscne: fireann

                                 Uachtarán agus iar-Leas-Uachtarán an Supreme Court of Justice of Venezuela (Tribunal Supremo de Justicia). Sna róil sin, thacaigh sé le agus d’éascaigh sé gníomhaíochtaí agus beartais an Rialtais a bhain an bonn den daonlathas agus den smacht reachta i Veiniséala, agus tá sé freagrach as gníomhaíochtaí agus as ráitis a bhain an t‐údarás den National Assembly, lena n‐áirítear an National Electoral Council (CNE) a ceapadh i mí an Mheithimh 2020, agus boird cheannaireachta trí pháirtí den fhreasúra a chur ar fionraí agus a ionadú i mí an Mheithimh agus i mí Iúil 2020.

                                 22.1.2018

                                 6.

                                 Tarek William SAAB HALABI

                                 Dáta breithe: 10 Meán Fómhair 1963
                                 Áit bhreithe: El Tigre, Anzoátegui state, Venezuela
                                 Inscne: fireann

                                 Ard-Aighne Veiniséala ceaptha ag an Constituent Assembly. Sa ról sin, agus sna róil a bhí aige mar Ombudsman agus mar Uachtarán ar an Republican Moral Council, bhain sé an bonn den daonlathas agus den smacht reachta i Veiniséala, trí thacú go poiblí le gníomhaíochtaí in aghaidh lucht freasúra Rialtas Veiniséala, agus trí inniúlachtaí a tharraingt siar ón National Assembly.

                                 22.1.2018

                                 7.

                                 Diosdado CABELLO RONDÓN

                                 Dáta breithe: 15 Aibreán 1963
                                 Inscne: fireann

                                 Uachtarán an Constituent Assembly agus an Chéad Leas-Uachtarán ar an United Socialist Party of Venezeula (PSUV). Bainteach le bonn a bhaint den daonlathas agus den smacht reachta i Veiniséala, lena n‐áirítear trí úsáid a bhaint as na meáin chun an freasúra polaitiúil, na meáin eile, agus an tsochaí shibhialta a ionsaí agus a bhagairt go poiblí.

                                 22.1.2018

                                 8.

                                 Tareck Zaidan EL-AISSAMI MADDAH

                                 Dáta breithe: 12 Samhain 1974
                                 Inscne: fireann

                                 Leas-Uachtarán Economy agus Aire Popular Power of Petroleum agus National Industry and Production. Mar iar-Leas-Uachtarán Veiniséala le formhaoirseacht ar stiúradh an Bolivarian National Intelligence Service (SEBIN), tá El-Aissami freagrach as sáruithe tromchúiseacha ar chearta an duine a rinne an eagraíocht, lena n‐áirítear coinneáil threallach, imscrúduithe a raibh cúiseanna polaitiúla leo, íde mhídhaonna agus tháireach, agus céasadh. Tá sé freagrach freisin as beartais agus gníomhaíochtaí a bhaineann an bonn den daonlathas agus den smacht reachta a thacú agus a chur chun feidhme, lena n‐áirítear léirsithe poiblí a chosc, agus tá sé i gceannas ar “anti-coup command” an Uachtaráin Maduro, a dhírigh ar an tsochaí shibhialta agus an freasúra daonlathach.

                                 25.6.2018

                                 9.

                                 Sergio José RIVERO MARCANO

                                 Dáta breithe: 8 Samhain 1964
                                 Inscne: fireann

                                 Ardchigire an Bolivarian National Armed Forces (FANB), Ceannasaí Ginearálta an Bolivarian National Guard go dtí an 16 Eanáir 2018. Bainteach le cos ar bolg a imirt ar an tsochaí shibhialta agus ar an bhfreasúra daonlathach i Veiniséala, agus freagrach as sáruithe tromchúiseacha ar chearta an duine arna ndéanamh ag an Bolivarian National Guard faoina cheannas, lena n‐áirítear úsáid fornirt iomarcaigh, agus coinneáil threallach agus mí-úsáid threallach na sochaí sibhialta agus chomhaltaí an fhreasúra. Tá an bonn bainte den daonlathas agus den smacht reachta i Veiniséala ag a chuid gníomhaíochtaí agus beartas mar Cheannasaí Ginearálta an Bolivarian National Guard, lena n‐áirítear an Bolivarian National Guard ag déanamh ionsaí ar chomhaltaí an National Assembly a toghadh go daonlathach agus imeaglú a dhéanamh ar iriseoirí a thuairiscíonn ar na toghcháin chalaoiseacha don Constituent Assembly neamhdhlisteanach.

                                 25.6.2018

                                 10.

                                 Jesús Rafael SUÁREZ CHOURIO

                                 Dáta breithe: 19 Iúil 1962
                                 Inscne: fireann

                                 Archeannasaí an Venezuelan Bolivarian National Army. Iar-Cheannasaí Cheannfhoireann an Ardcheannasaí, iar-Cheannasaí Ginearálta an Venezuelan Bolivarian National Army agus iar‐Cheannasaí an Comprehensive Defence Region of the Central Zone (REDI Central) Veiniséala. Tá sé freagrach as sáruithe tromchúiseacha ar chearta an duine a rinne fórsaí faoina cheannas le linn dó a bheith ina Cheannasaí Ginearálta ar an Venezuelan Bolivarian National Army, lena n‐áirítear úsáid fornirt iomarcaigh agus drochíde a thabhairt do dhaoine a bhí á gcoinneáil. Dhírigh sé ar an bhfreasúra daonlathach agus thacaigh sé le cúirteanna míleata a úsáid chun agóideoirí sibhialtacha a thriail.

                                 25.6.2018

                                 11.

                                 Iván HERNÁNDEZ DALA

                                 Dáta breithe: 18 Bealtaine 1966
                                 Inscne: fireann

                                 Ceann an Directorate-General of Military Counter-Intelligence (DGCIM) ó mhí Eanáir 2014 i leith agus Ceann an Presidential Guard ó Mheán Fómhair 2015 i leith. Mar cheann an DGCIM, tá Iván Hernández Dala freagrach as sáruithe tromchúiseacha ar chearta an duine agus as an tsochaí shibhialta agus as an cos ar bolg a d’imir baill de DGCIM faoina cheannas ar an bhfreasúra daonlathach, lena n‐áirítear úsáid fornirt iomarcaigh agus drochíde a thabhairt do dhaoine a bhí á gcoinneáil.

                                 25.6.2018

                                 12.

                                 Delcy Eloina RODRÍGUEZ GÓMEZ

                                 Dáta breithe: 18 Bealtaine 1969
                                 Inscne: baineann

                                 Leas-Uachtarán Veiniséala, iar-Uachtarán an Constituent Assembly neamhdhlisteanach agus iarchomhalta den Presidential Commission don National Constituent Assembly neamhdhlisteanach. Lena cuid gníomhaíochtaí sa Presidential Commission agus ina dhiaidh sin mar Uachtarán an Constituent Assembly neamhdhlisteanach, baineadh an bonn den daonlathas agus den smacht reachta i Veiniséala, lena n‐áirítear cumhachtaí an National Assembly a fhorghabháil agus iad a úsáid chun díriú ar an bhfreasúra agus cosc a chur orthu páirt a ghlacadh sa phróiseas polaitiúil.

                                 25.6.2018

                                 13.

                                 Elías José JAUA MILANO

                                 Dáta breithe: 16 Nollaig 1969
                                 Inscne: fireann

                                 An tIar-Aire Popular Power for Education. Iar‐Uachtarán an Presidential Commission don National Constituent Assembly neamhdhlisteanach. Tá sé freagrach as an mbonn a bhaint den daonlathas agus den smacht reachta i Veiniséala trína ról i gceannas ar bhunú an Constituent Assembly neamhdhlisteanach.

                                 25.6.2018

                                 14.

                                 Sandra OBLITAS RUZZA

                                 Dáta breithe: 7 Meitheamh 1969
                                 Inscne: baineann

                                 Reachtaire an Universidad Bolivariana de Venezuela. Iar-Leas-Uachtarán an National Electoral Council (CNE) agus iar-Uachtarán an Commission of the Electoral and Civilian Register. Tá sí freagrach as gníomhaíochtaí CNE a bhain an bonn den daonlathas i Veiniséala, lena n‐áirítear bunú an Constituent Assembly neamhdhlisteanach agus ionramháil an phróisis toghcháin a éascú.

                                 25.6.2018

                                 15.

                                 Freddy Alirio BERNAL ROSALES

                                 Dáta breithe: 16 Meitheamh 1962
                                 Áit bhreithe: San Cristóbal, Táchira state, Venezuela
                                 Inscne: fireann

                                 Ceann an National Control Centre of the Committee for Local Supply and Production (CLAP) agus Cosantóir Stát Táchira. Coimisinéir Ginearálta de chuid an Bolivarian National Intelligence Service (SEBIN) freisin. Mar Cheann CLAP agus mar Chosantóir Stáit Táchira, is féidir leis glaoch ar Special Forces (FAES) agus tá sé in ann tionchar a imirt ar cheapadh breithiúna agus ionchúisitheoirí. Tá sé freagrach as an mbonn a bhaint den daonlathas trí ionramháil ar dháileadh chlár CLAP i measc vótálaithe. Ina theannta sin, mar Choimisinéir Ginearálta SEBIN, tá sé freagrach as gníomhaíochtaí SEBIN, lena n‐áirítear sáruithe tromchúiseacha ar chearta an duine amhail coinneáil threallach.

                                 25.6.2018

                                 16.

                                 Katherine Nayarith HARRINGTON PADRÓN

                                 Dáta breithe: 5 Nollaig 1971
                                 Inscne: baineann

                                 Leas-Phríomhionchúisitheoir (a aistrítear mar Leas‐Ard-Aighne freisin) ó mhí Iúil 2017 go dtí mí Dheireadh Fómhair 2018. De shárú ar an mbunreacht, cheap an Supreme Court, seachas an National Assembly, ina Leas-Príomhionchúisitheoir í. Tá sé freagrach as an mbonn a bhaint den daonlathas agus den smacht reachta i Veiniséala, lena n‐áirítear trí ionchúisimh arna spreagadh go polaitiúil a thionscnamh agus gan imscrúdú a dhéanamh ar líomhaintí maidir le sáruithe ar chearta an duine ag réimeas Maduro.

                                 25.6.2018

                                 17.

                                 Socorro Elizabeth HERNÁNDEZ

                                 Dáta breithe: 11 Márta 1952
                                 Inscne: baineann

                                 Comhalta (Reachtaire) den National Electoral Council (CNE) go dtí an 12 Meitheamh 2020 agus comhalta den National Electoral Board (JNE). Tá sí freagrach as gníomhaíochtaí CNE a bhain an bonn den daonlathas i Veiniséala, lena n‐áirítear éascú a dhéanamh ar bhunú an Constituent Assembly neamhdhlisteanach agus ionramháil a dhéanamh ar an bpróiseas toghcháin i ndáil le toghchán aisghlaoch uachtaráin a cuireadh ar ceal in 2016, toghcháin ghobharnóireachta a cuireadh siar in 2016, agus athlonnú stáisiún vótaíochta ar gearrfhógra roimh thoghcháin ghobharnóireachta in 2017.

                                 25.6.2018

                                 18.

                                 Xavier Antonio MORENO REYES

                                 Inscne: fireann

                                 Ard-Rúnaí an National Electoral Council (CNE) ó 2009 go dtí Meitheamh 2020. Tá sé freagrach sa ról sin as cinntí CNE a bhain an bonn den daonlathas i Veiniséala a fhormheas, lena n‐áirítear bunú an Constituent Assembly neamhdhlisteanach agus ionramháil an phróisis toghcháin a éascú.

                                 25.6.2018

                                 19.

                                 Nestor Neptali BLANCO HURTADO

                                 Dáta breithe: 26 Meán Fómhair 1982
                                 Uimhir Aitheantais: V‐15222057
                                 Inscne: fireann

                                 Maor sa Bolivarian National Guard (GNB), ghníomhaigh sé i gcomhar le hoifigigh sa Directorate‐General of Military Counter‐Intelligence (Dirección General de Contrainteligencia Militar (DGCIM)) ó mhí na Nollag 2017 i leith ar a laghad. Tá sé freagrach as sáruithe tromchúiseacha ar chearta an duine, lena n‐áirítear céasadh, úsáid fornirt iomarcaigh agus drochíde a thabhairt do dhaoine a bhí á gcoinneáil i saoráidí DGCIM.

                                 27.9.2019

                                 20.

                                 Rafael Ramón BLANCO MARRERO

                                 Dáta breithe: 28 Feabhra 1968
                                 Uimhir Aitheantais: V-6250588
                                 Inscne: fireann

                                 Leas-Stiúrthóir an Directorate-General of Military Counter-Intelligence (Dirección General de Contrainteligencia Militar (DGCIM)) ó mhí na Nollag 2018 ar a laghad agus Rannán-Ghinearál an Venezuelan Bolivarian National Army ón 5 mhí Iúil 2019 i leith. Tá sé freagrach as sáruithe tromchúiseacha ar chearta an duine, lena n‐áirítear céasadh, úsáid fornirt iomarcaigh agus drochíde a bheith á tabhairt i saoráidí DGCIM ag baill DGCIM faoina cheannas do dhaoine a bhí á gcoinneáil. Meastar go bhféadfadh sé go raibh baint aige le bás an Chaptaen Acosta.

                                 27.9.2019

                                 21.

                                 Carlos Alberto CALDERÓN CHIRINOS

                                 Uimhir Aitheantais: V‐10352300
                                 Inscne: fireann

                                 Sealbhóir oifige sinsearaí (dá ngairtear Coimisinéir, Stiúrthóir agus Ard‐Stiúrthóir) sa Bolivarian National Intelligence Service (SEBIN). Tá sé freagrach as sáruithe tromchúiseacha ar chearta an duine, lena n‐áirítear céasadh, úsáid fornirt iomarcaigh agus drochíde a thabhairt do dhaoine a bhí á gcoinneáil i saoráidí SEBIN. Go háirithe, ghlac sé páirt i ngníomhartha céasta agus in íde chruálach mhídhaonna agus tháireach a thabhairt do dhaoine a bhí á gcoinneáil in El Helicoide, príosún SEBIN, agus is é atá freagrach as na gníomhartha sin.

                                 27.9.2019

                                 22.

                                 Alexis Enrique ESCALONA MARRERO

                                 Dáta breithe: 12 Deireadh Fómhair 1962
                                 Inscne: fireann

                                 Ceannaire an National Office Against Organized Crime and Terrorist Financing (ONDOFT) ó Eanáir 2018 go dtí Bealtaine 2019. Ceannasaí náisiúnta an National Anti-Extortion and Kidnapping Command (Comando Nacional Antiextorsión y Secuestro (CONAS)) idir 2014 agus 2017. Tá sé freagrach as sáruithe tromchúiseacha ar chearta an duine, lena n‐áirítear céasadh, úsáid fornirt iomarcaigh agus drochíde a bheith á tabhairt ag baill CONAS faoina cheannas do dhaoine a bhí á gcoinneáil. Tá sé freagrach freisin as cos ar bolg ar an tsochaí shibhialta a bheith á imirt ag baill de CONAS faoina cheannas.

                                 27.9.2019

                                 23.

                                 Rafael Antonio FRANCO QUINTERO

                                 Dáta breithe: 14 Deireadh Fómhair 1973
                                 Uimhir Aitheantais: V-11311672
                                 Inscne: fireann

                                 Gníomhaí sa Bolivarian National Intelligence Service (SEBIN). Ceann Slándála ag Maiquetía International Airport. Ceann Imscrúduithe ag an Directorate-General of Military Counter-Intelligence (Dirección General de Contrainteligencia Militar (DGCIM)) idir ar a laghad 2017 agus Nollaig 2018. Tá sé freagrach as sáruithe tromchúiseacha ar chearta an duine, lena n‐áirítear céasadh, úsáid fornirt iomarcaigh agus drochíde a bheith á tabhairt i saoráidí DGCIM ag baill DGCIM faoina cheannas do dhaoine a bhí á gcoinneáil. Tá sé freagrach freisin as cos ar bolg ar an tsochaí shibhialta agus an freasúra daonlathach a bheith á imirt ag baill de DGCIM faoina cheannas. Meastar go bhféadfadh sé go raibh baint aige le bás an Chaptaen Acosta.

                                 27.9.2019

                                 24.

                                 Alexander Enrique GRANKO ARTEAGA

                                 Dáta breithe: 25 Márta 1981
                                 Uimhir Aitheantais: V-14970215
                                 Inscne: fireann

                                 Ceann (Stiúrthóir) an Special Affairs Division (DAE) den Directorate-General of Military Counter-Intelligence (Dirección General de Contrainteligencia Militar (DGCIM)). Tugadh ardú céime dó mar leifteanantchoirnéal den Bolivarian National Guard an 1 Iúil 2020. Tá sé freagrach as sáruithe tromchúiseacha ar chearta an duine, lena n‐áirítear céasadh, úsáid fornirt iomarcaigh a bhí ina cúis le bás agus gortú agus drochíde a bheith á tabhairt i saoráidí DGCIM aige féin agus ag oifigigh faoina cheannas do dhaoine a bhí á gcoinneáil. Tá sé freagrach freisin as cos ar bolg ar an tsochaí shibhialta a bheith á imirt ag baill de DGCIM faoina cheannas, agus baint dhíreach aige féin leis an gcur faoi chois sin. Meastar go bhféadfadh sé go raibh baint aige le bás an Chaptaen Acosta.

                                 27.9.2019

                                 25.

                                 Hannover Esteban GUERRERO MIJARES

                                 Dáta breithe: 14 Eanáir 1971
                                 Inscne: fireann

                                 Ceann Imscrúduithe ag an Directorate-General of Military Counter-Intelligence (Dirección General de Contrainteligencia Militar (DGCIM)) ó ar a laghad Aibreán 2019 go Lúnasa 2019. Mar Cheann Imscrúduithe, rinne sé maoirseacht ar shaoráid DGCIM in Boleita. Tá sé freagrach as sáruithe tromchúiseacha ar chearta an duine, lena n‐áirítear céasadh, úsáid fornirt iomarcaigh agus drochíde a bheith á tabhairt aige féin agus ag oifigigh faoina cheannas, go háirithe in Boleita, do dhaoine a bhí á gcoinneáil. Meastar go bhféadfadh sé go raibh baint aige le bás an Chaptaen Acosta.

                                 27.9.2019

                                 26.

                                 José Adelino ORNELAS FERREIRA
                                 Ailias: José Adelino ORNELLA FERREIRA / José Adelino ORNELLAS FERREIRA

                                 Dáta breithe: 14 Nollaig 1964
                                 Áit bhreithe: Caracas, Distrito Capital, Veiniséala
                                 Uimhir Aitheantais: V‐7087964
                                 Inscne: fireann

                                 Ardrúnaí den National Defence Council ó 26 Iúil 2019 agus Ceannasaí Cheannfhoireann an Ardcheannasaí ó Mheán Fómhair 2020. Iarcheannasaí den National Capital Integral Strategic Defence Region (REDI Capital), iar‐Cheann Foirne agus iar-Leas-Ardcheannasaí den Operational and Strategic Command de na Bolivarian National Armed Forces of Venezuela (CEOFANB). Sna róil sin, thacaigh sé le gníomhaíochtaí agus beartais de chuid Rialtas Veiniséala a bhain an bonn den daonlathas agus den smacht reachta i Veiniséala agus d’éascaigh sé na gníomhaíochtaí agus na beartais sin. Tá sé freagrach as sáruithe tromchúiseacha ar chearta an duine agus as cos ar bolg a imirt ar an tsochaí shibhialta agus an freasúra daonlathach i Veiniséala, lena n‐áirítear bac a chur ar sholáthar cabhrach daonnúla agus úsáid fornirt ag oifigigh na Bolivarian Armed Forces (FANB), agus ag fo‐fhórsaí faoina cheannas, lena n‐áirítear an Integral Strategic Defence Region (REDI), an Integral Defence Operations Zone (ZODI) agus an Bolivarian National Guard.

                                 29.6.2020

                                 27.

                                 Gladys del Valle Requena

                                 Dáta breithe: 9 Samhain 1952
                                 Áit bhreithe: Puerto Santo, Sucre, Veiniséala
                                 Uimhir Aitheantais: V‐4114842
                                 Inscne: baineann

                                 Comhalta den National Constituent Assembly (ANC), nach n‐aithnítear, agus an Dara Leas‐Uachtarán air ón 26 Deireadh Fómhair 2018 i leith. Sa ról ceannasach a bhí aici san ANC, nach n‐aithnítear, bhain sí an bonn den daonlathas agus den smacht reachta i Veiniséala, lena n‐áirítear tríd an bhforaithne a shíniú lenar baineadh an díolúine pharlaiminteach a bhí ag uachtarán an National Assembly of Venezuela, Juan Guaidó.

                                 29.6.2020

                                 28.

                                 Tania Valentina DÍAZ GONZÁLEZ

                                 Dáta breithe: 18 Meitheamh 1963
                                 Áit bhreithe: Caracas, Distrito Capital, Veiniséala
                                 Uimhir Aitheantais: V‐6432672
                                 Inscne: baineann

                                 Comhalta den National Constituent Assembly (ANC), nach n‐aithnítear, agus an Chéad Leas‐Uachtarán air ón 4 Eanáir 2018 i leith. Sa ról ceannasach a bhí aici san ANC, nach n‐aithnítear, bhain sí an bonn den daonlathas agus den smacht reachta i Veiniséala, lena n‐áirítear tríd an bhforaithne a shíniú lenar baineadh an díolúine pharlaiminteach a bhí ag uachtarán National Assembly of Venezuela, Juan Guaidó.

                                 29.6.2020

                                 29.

                                 Elvis Eduardo HIDROBO AMOROSO

                                 Dáta breithe: 4 Lúnasa 1963
                                 Áit bhreithe: Caracas, Distrito Capital, Veiniséala
                                 Uimhir Aitheantais: V‐7659695
                                 Inscne: fireann

                                 Ard-Reachtaire ar an National Constituent Assembly (ANC), nach n‐aithnítear, ón 23 Deireadh Fómhair 2018 i leith agus iar-Chéad agus iar-Dhara Leas-Uachtarán air. Bhain a chuid gníomhaíochtaí an bonn den daonlathas agus den smacht reachta i Veiniséala, lena n‐áirítear, trína bheith i gceannas ar an ANC, nach n‐aithnítear, an dlí i gcoinne an fhuatha a shíniú, údar a thabhairt le gobharnóir freasúra a toghadh go dlíthiúil a chur as oifig agus toirmeasc a chur ar Juan Guaidó seasamh d’aon oifig phoiblí.

                                 29.6.2020

                                 30.

                                 Juan José MENDOZA JOVER

                                 Dáta breithe: 11 Márta 1969
                                 Áit bhreithe: Trujillo, Veiniséala
                                 Seoladh: Arnoldo Gabaldón, Candelaria, Edo. Trujillo
                                 Uimhir Aitheantais: V‐9499372
                                 Inscne: fireann

                                 Dara Leas-Uachtarán Supreme Court of Justice (Tribunal Supremo de Justicia (TSJ)) Veiniséala agus Uachtarán an Constitutional Chamber of the TSJ ón 24 Feabhra 2017 i leith. Bhain a chuid gníomhaíochtaí an bonn den daonlathas agus den smacht reachta i Veiniséala, lena n‐áirítear trí roinnt rialuithe breithiúnacha a ritheadh le dhá bhliain anuas agus a chuir srian le cumhachtaí bunreachtúla chomhlacht reachtach Veiniséala, an National Assembly, a toghadh go daonlathach, nó a bhain an bonn de.

                                 29.6.2020

                                 31.

                                 Jorge Elieser MARQUÉZ MONSALVE

                                 Dáta breithe: 20 Feabhra 1971
                                 Áit bhreithe: Caracas, Veiniséala
                                 Uimhir Aitheantais: V-8714253
                                 Inscne: fireann

                                 Ard-Stiúrthóir an National Commission of Telecommunications (CONATEL) ón 7 Lúnasa 2017 i leith. Bhain a chuid gníomhaíochtaí an bonn den daonlathas agus den smacht reachta i Veiniséala, lena n‐áirítear trí shrian ollmhór a chur le cearta mhuintir Veiniseála maidir le saoirse an phreasa, saoirse cainte agus faisnéis. Bhain sé úsáid as cumhachtaí speisialta CONATEL chun lucht cáinte agus daoine nár aontaigh leis an réimeas a chur ina dtost trína suíomhanna gréasáin a bhlocáil, scagadh a dhéanamh orthu agus bac a chur orthu agus trí cheadúnais atá ann cheana do stáisiúin raidió agus teilifíse a chúlghairm agus trí dhiúltú ceadúnais nua den chineál sin a dheonú.

                                 29.6.2020

                                 32.

                                 Farik Karin MORA SALCEDO

                                 Uimhir Aitheantais: V-8608523
                                 Inscne: fireann

                                 Ionchúisitheoir atá ag fónamh ag First Special Court of First Instance Veiniséala a bhfuil oifig aige sa Directorate-General of Military Counter‐Intelligence (Dirección General de Contrainteligencia Militar (DGCIM)). Bhain a chuid gníomhaíochtaí an bonn den daonlathas agus den smacht reachta i Veiniséala, lena n‐áirítear trí ionchúisimh a raibh cúiseanna polaitiúla leo a thionscnamh agus ar coinníodh go treallach comhaltaí den National Assembly agus oifigigh eile atá i gcoinne réimeas Maduro dá bharr.

                                 29.6.2020

                                 33.

                                 Dinorah Yoselin BUSTAMANTE PUERTA

                                 Dáta breithe: 14 Eanáir 1975
                                 Uimhir Aitheantais: V-10002096
                                 Inscne: baineann

                                 Ionchúisitheoir atá ag fónamh ag First Special Court of First Instance Veiniséala a bhfuil oifig aici sa Directorate-General of Military Counter‐Intelligence (Dirección General de Contrainteligencia Militar (DGCIM)). Bhain a cuid gníomhaíochtaí an bonn den daonlathas agus den smacht reachta i Veiniséala, lena n‐áirítear trí ionchúisimh a raibh cúiseanna polaitiúla leo a thionscnamh agus ar coinníodh go treallach comhaltaí den National Assembly agus oifigigh eile atá i gcoinne réimeas Maduro dá bharr.

                                 29.6.2020

                                 34.

                                 Luis Eduardo PARRA RIVERO

                                 Dáta breithe: 7 Iúil 1978
                                 Uimhir Aitheantais: V-14211633
                                 Inscne: fireann

                                 Comhalta den National Assembly agus Uachtarán air, a toghadh go neamhdhlisteanach. Mar chomhalta den National Assembly, reáchtáil sé toghchán bréige inar toghadh mar Uachtarán ar an National Assembly é an 5 Eanáir 2020, agus lenar baineadh an bonn den daonlathas agus den smacht reachta i Veiniséala. Reáchtáladh an toghchán gan chóram tráth ar chuir na póilíní míleata bac ar roinnt parlaiminteoirí a mbealach a dhéanamh isteach sa National Assembly. Dá bhrí sin, bhí ar chomhaltaí an fhreasúra iad féin a eagrú taobh amuigh d’áitreabh an National Assembly chun Juan Guaidó a atoghadh mar Uachtarán air. Go gearr tar éis an toghcháin bréige, lenar thacaigh páirtí polaitiúil an réimis (PSUV), chuir Maduro agus an National Constituent Asembly (ANC), nach n‐aithnítear, fáilte roimh Parra.

                                 29.6.2020

                                 35.

                                 Franklyn Leonardo DUARTE

                                 Dáta breithe: 15 Bealtaine 1977
                                 Uimhir Aitheantais: V‐3304045
                                 Inscne: fireann

                                 Comhalta den National Assembly agus an chéad Leas-Uachtarán air, a toghadh go neamhdhlisteanach. Mar chomhalta den National Assembly, reáchtáil sé toghchán bréige inar toghadh é mar an chéad Leas-Uachtarán ar an National Assembly an 5 Eanáir 2020, agus lenar baineadh an bonn den daonlathas agus den smacht reachta i Veiniséala. Reáchtáladh an toghchán gan chóram tráth ar chuir na póilíní míleata bac ar roinnt parlaiminteoirí a mbealach a dhéanamh isteach sa National Assembly. Dá bhrí sin, bhí ar chomhaltaí an fhreasúra iad féin a eagrú taobh amuigh d’áitreabh an National Assembly chun Juan Guaidó a atoghadh mar Uachtarán air. Go gearr tar éis an toghcháin bréige inar toghadh Duarte, lenar thacaigh páirtí polaitiúil an réimis (PSUV), dúirt Maduro agus an National Constituent Assembly (ANC), nach n‐aithnítear, gur dhíol sásaimh dóibh gur toghadh Bord Stiúrtha an National Assembly.

                                 29.6.2020

                                 36.

                                 José Gregorio NORIEGA FIGUEROA

                                 Dáta breithe: 21 Feabhra 1969
                                 Uimhir Aitheantais: V-8348784
                                 Inscne: fireann

                                 Comhalta den National Assembly agus an dara Leas-Uachtarán air, a toghadh go neamhdhlisteanach. Ceapadh é go neamhdhlisteanach ina stiúrthóir ar bhord ad hoc an pháirtí pholaitiúil Voluntad Popular. Mar chomhalta den National Assembly, reáchtáil sé toghchán bréige inar toghadh é mar an dara Leas‐Uachtarán ar an National Assembly an 5 Eanáir 2020, agus lenar baineadh an bonn den daonlathas agus den smacht reachta i Veiniséala. Reáchtáladh an toghchán gan chóram tráth ar chuir na póilíní míleata bac ar roinnt parlaiminteoirí a mbealach a dhéanamh isteach sa National Assembly. Dá bhrí sin, bhí ar chomhaltaí an fhreasúra iad féin a eagrú taobh amuigh d’áitreabh an National Assembly chun Juan Guaidó a atoghadh mar Uachtarán air. Go gearr tar éis an toghcháin bréige inar toghadh Noriega, lenar thacaigh páirtí polaitiúil an réimis (PSUV), dúirt Maduro agus an National Constituent Asembly (ANC), nach n‐aithnítear, gur dhíol sásaimh dóibh é gur toghadh Bord Stiúrtha an National Assembly. I mí Iúil 2020, le cabhair ó Supreme Court of Justice Veiniséala (Tribunal Supremo de Justicia (TSJ)), ghlac Noriega ceannaireacht an pháirtí pholaitiúil Voluntad Popular chuige féin go neamhdhlisteanach, lenar baineadh an bonn den daonlathas i Veiniséala a thuilleadh.

                                 29.6.2020

               ”


title: Rialachán Cur Chun Feidhme (AE) 2021/147 ón gCoimisiún an 2 Feabhra 2021 lena gcláraítear ainm i gclár na n-ainmniúchán tionscnaimh faoi chosaint agus na dtásc geografach faoi chosaint (“Český Modrý mák” (TGFC))

text:
                  9.2.2021

                  GA

                  Iris Oifigiúil an Aontais Eorpaigh

                  L 44/1

         RIALACHÁN CUR CHUN FEIDHME (AE) 2021/147 ÓN gCOIMISIÚN
         an 2 Feabhra 2021
         lena gcláraítear ainm i gclár na n-ainmniúchán tionscnaimh faoi chosaint agus na dtásc geografach faoi chosaint (“Český Modrý mák” (TGFC))
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,
         De bharr an mhéid seo a leanas:

                     (1)

                     De bhun Airteagal 50(2)(a) de Rialachán (AE) Uimh. 1151/2012, foilsíodh iarratas a thíolaic an tSeic ar an ainm “Český Modrý mák” a chlárú in Iris Oifigiúil an Aontais Eorpaigh (2).

                     (2)

                     Ós rud é nár cuireadh aon ráiteas de réir bhrí Airteagal 51 de Rialachán (AE) Uimh. 1151/2012 faoi bhráid an Choimisiúin, ba cheart an t-ainm “Český modrý mák” a chlárú,

               TAR ÉIS AN RIALACHÁN SEO A GHLACADH:

            Airteagal 1
            Tá an t-ainm “Český modrý mák” (TGFC) cláraithe anois.
            Is táirge d’aicme 1.8 atá sainithe faoin ainm atá sa chéad mhír. Táirgí eile in Iarscríbhinn I sa Chonradh (spíosraí, etc.) d’Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 2 Feabhra 2021.

                  Thar ceann an Choimisiúin,

                  Ar son an Uachtaráin,

               Janusz WOJCIECHOWSKI

                  Comhalta den Choimisiún

            (1)  IO L 343, 14.12.2012, lch. 1.

            (2)  IO C 317, 25.9.2020, lch. 31.

            (3)  Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).


title: Rialachán Cur Chun Feidhme (AE) 2021/1179 ón gCoimisiún an 16 Iúil 2021 lena leasaítear Rialachán Cur Chun Feidhme (AE) Uimh. 1051/2011 a mhéid a bhaineann leis na táblaí comhiomlána agus na comhaid micreashonraí maidir le tarchur na sonraí (Téacs atá ábhartha maidir le LEE)

text:
                  19.7.2021

                  GA

                  Iris Oifigiúil an Aontais Eorpaigh

                  L 256/89

         RIALACHÁN CUR CHUN FEIDHME (AE) 2021/1179 ÓN gCOIMISIÚN
         an 16 Iúil 2021
         lena leasaítear Rialachán Cur Chun Feidhme (AE) Uimh. 1051/2011 a mhéid a bhaineann leis na táblaí comhiomlána agus na comhaid micreashonraí maidir le tarchur na sonraí
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 692/2011 ó Pharlaimint na hEorpa agus ón gComhairle an 6 Iúil 2011 maidir le staidreamh Eorpach ar thurasóireacht agus lena n-aisghairtear Treoir 95/57/CE ón gComhairle (1), agus go háirithe Airteagal 9(2) agus (3) de,
         De bharr an mhéid seo a leanas:

                     (1)

                     Leagtar síos le Rialachán Cur Chun Feidhme (AE) Uimh. 1051/2011 ón gCoimisiún (2) an caighdeán malartaithe le haghaidh táblaí comhiomlána agus comhaid micreashonraí.

                     (2)

                     Tar éis theacht i bhfeidhm Rialachán Tarmligthe (AE) 2019/1681 ón gCoimisiún (3) lena leagtar síos athruithe teicniúla ar an bhformáid ina gcuirtear ar aghaidh sonraí bliantúla atá le cur chuig an gCoimisiún, ní mór Iarscríbhinn II agus Iarscríbhinn III a ghabhann le Rialachán (AE) Uimh. 1051/2011 a oiriúnú a mhéid a bhaineann leis na táblaí comhiomlána agus leis na comhaid micreashonraí le haghaidh tarchur sonraí.

                     (3)

                     Ba cheart, dá bhrí sin, Rialachán (AE) Uimh. 1051/2011 a leasú dá réir.

                     (4)

                     Tá na bearta dá bhforáiltear sa Rialachán seo i gcomhréir leis an tuairim ón gCoiste um an gCóras Staidrimh Eorpach, arna bhunú le hAirteagal 7 de Rialachán (CE) Uimh. 223/2009 ó Pharlaimint na hEorpa agus ón gComhairle (4),

               TAR ÉIS AN RIALACHÁN SEO A GHLACADH:

            Airteagal 1
            Leasaítear Rialachán (AE) Uimh. 1051/2011 mar a leanas:

                        (1)

                        leasaítear Iarscríbhinn II mar a leanas:
                        leasaítear na tacair sonraí atá liostaithe sa tríú fleasc faoi “Ceanntásc” mar a leanas:

                                    (1)

                                    cuirtear “TOUR_CAP_A” in ionad “int_cap_annual”;

                                    (2)

                                    cuirtear “TOUR_OCC_A” in ionad “int_occ_annual”;

                                    (3)

                                    cuirtear “TOUR_NIGHTS_M” in ionad “int_occ_mnight”;

                                    (4)

                                    cuirtear “TOUR_ARRNOCC_M” in ionad “int_occ_marrno”;

                                    (5)

                                    cuirtear “TOUR_NONRENT_A” in ionad “int_non_rented”;

                                    (6)

                                    cuirtear “TOUR_PARTIC_A” in ionad “nat_dem_partic”;

                                    (7)

                                    cuirtear “TOUR_SDVOUT_Q” in ionad “nat_dem_sdvout”;

                                    (8)

                                    cuirtear “TOUR_SDVDOM_Q” in ionad “nat_dem_sdvdom”.

                        (2)

                        cuirtear an téacs atá san Iarscríbhinn a ghabhann leis an Rialachán seo in ionad Iarscríbhinn III.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 16 Iúil 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 192, 22.7.2011, lch. 17.

            (2)  Rialachán Cur Chun Feidhme (AE) Uimh. 1051/2011 ón gCoimisiún an 20 Deireadh Fómhair 2011 lena gcuirtear chun feidhme Rialachán (AE) Uimh. 692/2011 ó Pharlaimint na hEorpa agus ón gComhairle maidir le staidreamh Eorpach ar thurasóireacht, a mhéid a bhaineann le struchtúr na dtuarascálacha cáilíochta agus tarchur sonraí (IO L 276, 21.10.2011, lch. 13).

            (3)  Rialachán Tarmligthe (AE) 2019/1681 ón gCoimisiún an 1 Lúnasa 2019 lena leasaítear Rialachán (AE) Uimh. 692/2011 ó Pharlaimint na hEorpa agus ón gComhairle maidir le staidreamh Eorpach ar thurasóireacht, a mhéid a bhaineann le sprioc-amanna tarchurtha agus le hIarscríbhinní I agus II a oiriúnú (IO L 258, 9.10.2019, lch. 1).

            (4)  Rialachán (CE) Uimh. 223/2009 ó Pharlaimint na hEorpa agus ón gComhairle an 11 Márta 2009 maidir le Staidreamh Eorpach agus lena n-aisghairtear Rialachán (CE, Euratom) Uimh. 1101/2008 ó Pharlaimint na hEorpa agus ón gComhairle maidir le tarchur sonraí atá faoi réir rúndachta staidrimh chuig Oifig Staidrimh na gComhphobal Eorpach, Rialachán (CE) Uimh. 322/97 ón gComhairle maidir le Staidreamh Comhphobail, agus Cinneadh 89/382/CEE, Euratom ón gComhairle lena mbunaítear Coiste um Chláir Staidrimh na gComhphobal Eorpach (IO L 87, 31.3.2009, lch. 164).

            IARSCRÍBHINN

                     “IARSCRÍBHINN III

                        Comhaid micreashonraí le haghaidh tarchur sonraí a liostaítear i Roinn 2 d’Iarscríbhinn II a ghabhann le Rialachán (AE) Uimh. 692/2011

                        Struchtúr agus códú na gcomhad: socruithe praiticiúla

                     Beidh gach turas a ndéantar breathnóireacht air ina thaifead aonair sa tacar sonraí a tharchuirtear. Déanfar an comhad micreashonraí sin a sheiceáil go hiomlán, a chur in eagar agus, i gcás inar gá, a iontráil go barúlach agus beidh sé i gcomhréir le struchtúr na gcomhad agus leis an gcódú a ndéantar tuairisc orthu sa tábla thíos. Soláthróidh an Coimisiún (Eurostat) treoir bhreise i dtaca leis an bhformáid don tarchur.
                     Sonraí nach bhfuil i gcomhréir leis an gcaighdeán malartaithe a leagtar amach san Iarscríbhinn seo, measfar nach bhfuil siad tarchurtha.

                        Ceanntásc

                     Is é is cuspóir don cheanntásc an tsraith sonraí tarchurtha a shainaithint. Ceithre réimse a bheidh ann:

                                 —

                                 Sa tréimhse thagartha, beidh seacht gcarachtar, lena gcuirtear an bhliain in iúl leis na chéad cheithre cinn agus lena gcuirtear an tréimhse den bhliain in iúl leis na trí cinn dheireanacha (A00).

                                 —

                                 Sa chód tíre beidh dhá charachtar, ina bhfuil cód tíre dhá charachtar an Bhallstáit atá ag tarchur na sonraí. Samplaí: BE (an Bheilg), BG (an Bhulgáir), […]

                                 —

                                 Aitheantóir an tacair sonraí a bheidh san Ábhar: nat_dem_microdata.

                                 —

                                 Faoi Airgeadra sainaithnítear an t-airgeadra ina ndéantar an caiteachas a thuairisciú (EUR nó NAC). Cé go soláthróidh na Ballstáit sa limistéar euro sonraí in euro (cód EUR), féadfaidh na Ballstáit nach bhfuil sa limistéar euro sonraí a thuairisciú in euro nó ina n-airgeadra náisiúnta (cód NAC). Mar sin féin, ní mór an caiteachas iomlán a thuairisciú san airgeadra céanna laistigh d’aon chomhad amháin.

                        Sonraí

                                 Ainm an cholúin

                                 Aitheantóir

                                 Tuairisc///Cur síos

                                 Scagadh/barúlacha

                                 ID

                                 000001-999999

                                    Sraithuimhir an turais

                                    SAINTRÉITHE AN TURAIS

                                 Réimse 1

                                    Mí imeachta

                                 01-24

                                 Uimhir na míosa (mí Eanáir na bliana tagartha = 01, mí Nollag na bliana tagartha = 12; Mí Eanáir na bliana féilire roimhe sin = 13, mí Nollag na bliana féilire roimhe sin = 24)

                                 Réimse 2

                                    Ré an turais de réir líon na n-oícheanta

                                 001-366

                                 Líon na n-oícheanta (trí dhigit ar a mhéad)

                                 Réimse 3

                                    Ré an turais: líon na n-oícheanta a caitheadh ar an gcríoch intíre

                                 Do thurais amach amháin
                                 Athróg thríbhliantúil, sna blianta roghnacha: cód = Bánán

                                 000-183

                                 Líon na n-oícheanta (trí dhigit ar a mhéad)

                                 Réimse 4

                                    Príomhthír chinn scríbe

                                 Códú de réir an liosta tíortha sa lámhleabhar modheolaíoch arna tharraingt suas faoi Airteagal 10 de Rialachán (AE) Uimh. 692/2011

                                 Réimse 5

                                    Príomhchuspóir an turais

                                 1

                                 Cuspóir príobháideach/pearsanta: fóillíocht, áineas agus laethanta saoire

                                 2

                                 Cuspóir príobháideach/pearsanta: cuairt ar ghaolta agus ar chairde

                                 3

                                 Cuspóir príobháideach/pearsanta: eile (e,g. cóireáil sláinte, oilithreacht)

                                 4

                                 Cuspóir gairmiúil/gnó

                                    Cineál cinn scríbe

                                 Athróg thríbhliantúil, sna blianta roghnacha: cód = Bánán

                                 Réimse 6

                                 1

                                 Cathair = Bhí

                                 2

                                 Cathair = Ní raibh

                                 9

                                 Cathair = Ní bhaineann (Réimse 5 = 4) le hábhar

                                 Réimse 7

                                 1

                                 Cois farraige = Bhí

                                 2

                                 Cois farraige = Ní raibh

                                 9

                                 Cois farraige = Ní bhaineann (Réimse 5 = 4) le hábhar

                                 Réimse 8

                                 1

                                 Faoin tuath (lena n-áirítear cois locha, cois abhann, etc.) = Bhí

                                 2

                                 Faoin tuath (lena n-áirítear cois locha, cois abhann, etc.) = Ní raibh

                                 9

                                 Faoin tuath (lena n-áirítear cois locha, cois abhann, etc.) = Ní bhaineann (Réimse 5 = 4) le hábhar

                                 Réimse 9

                                 1

                                 Long chúrsála = Bhí

                                 2

                                 Long chúrsála = Ní raibh

                                 9

                                 Long chúrsála = Ní bhaineann (Réimse 5 = 4) le hábhar

                                 Réimse 10

                                 1

                                 Sléibhte (ardchríocha, cnoic, etc.) = Bhí

                                 2

                                 Sléibhte (ardchríocha, cnoic, etc.) = Ní raibh

                                 9

                                 Sléibhte (ardchríocha, cnoic, etc.) = Ní bhaineann (Réimse 5 = 4) le hábhar

                                 Réimse 11

                                 1

                                 Eile = Bhí

                                 2

                                 Eile = Ní raibh

                                 9

                                 Eile = Ní bhaineann (Réimse 5 = 4) le hábhar

                                 Réimse 12

                                    Leanaí sa ghrúpa

                                 Athróg thríbhliantúil, sna blianta roghnacha: cód = Bánán

                                 1

                                 Bhí

                                 2

                                 Ní raibh

                                 9

                                 Ní bhaineann (Réimse 5 = 4) le hábhar

                                 Réimse 13

                                    Príomh-mhodh iompair

                                 1

                                 Aer (eitiltí, sceidealta nó cairtfhostaithe, nó aersheirbhísí eile)

                                 2

                                 Uiscebhealach (línte paisinéirí agus báid farantóireachta paisinéirí, cúrsálacha, bád pléisiúir, soitheach ar cíos, etc.)

                                 3

                                 Iarnród

                                 4

                                 Bus, cóiste (rialta/sceidealta nó ócáideach/neamhsceidealta)

                                 5

                                 Bus nó cóiste rialta/sceidealta

                                 Miondealú roghnach

                                 6

                                 Bus nó cóiste ócáideach/neamhsceidealta

                                 Miondealú roghnach

                                 7

                                 Mótarfheithicil phríobháideach (ar leis an duine féin é nó atá ar léas aige, lena n-áirítear gluaisteán de chuid cairde/gaolta)

                                 8

                                 Mótarfheithicil ar cíos (lena n-airítear ardáin comhroinnte síob nó comhroinnte gluaisteán)

                                 9

                                 Eile (e.g. rothar)

                                 Réimse 14

                                    Príomh-mhodhanna cóiríochta

                                 1

                                 Cóiríocht ar cíos: óstáin nó cóiríocht chomhchosúil

                                 2

                                 Cóiríocht ar cíos: ionaid champála, páirc carbhán nó leantóirí (neamhchónaitheach)

                                 3

                                 Cóiríocht ar cíos: amhail teach, villa nó árasán; seomra nó seomraí ar cíos i dteach

                                 4

                                 Cóiríocht ar cíos: cóiríocht eile ar cíos (amhail brúnna óige, muiríní, bunachais sláinte,)

                                 5

                                 Cóiríocht nach cóiríocht ar cíos í: teach saoire an duine féin

                                 6

                                 Cóiríocht nach cóiríocht ar cíos í: cóiríocht arna soláthar ag gaolta nó ag cairde saor in aisce

                                 7

                                 Cóiríocht nach cóiríocht ar cíos í: cóiríocht eile nach cóiríocht ar cíos í

                                 Réimse 15

                                    An turas a chur in áirithe: úsáideadh an t-idirlíon chun an príomh-mhodh cóiríochta a chur in áirithe

                                 Athróg thríbhliantúil, sna blianta roghnacha: cód = Bánán

                                 1

                                 Bhí

                                 2

                                 Ní raibh

                                 Réimse 16

                                    An turas a chur in áirithe: An acmhainn a úsáideadh chun an príomh-mhodh cóiríochta a chur in áirithe

                                 Athróg thríbhliantúil, sna blianta roghnacha: cód = Bánán

                                 1

                                 Teagmháil dhíreach leis an soláthróir cóiríochta

                                 2

                                 Trí ghníomhaireacht taistil, trí thionscnóir turas, trí thairseach nó trí ghníomhaireacht um maoin ghearrthéarmach nó trí ghníomhaireacht a ligeann lóistín amach chun saoire a liostaíonn soláthróirí cóiríochta éagsúla

                                 3

                                 Ní raibh gá le háirithint

                                 Réimse 17

                                    Cur in áirithe an phríomh-mhodha cóiríochta trí shuíomh gréasáin nó trí aip amhail Airbnb, Booking.com, Expedia, HomeAway

                                 Athróg thríbhliantúil, sna blianta roghnacha: cód = Bánán

                                 1

                                 Bhí

                                 2

                                 Ní raibh

                                 9

                                 Ní bhaineann (Réimse 14 ≠ 3 nó Réimse 15 ≠ 1 nó Réimse 16 ≠ 2) le hábhar

                                 Réimse 18

                                    An turas a chur in áirithe: úsáideadh an t-idirlíon chun an príomh-mhodh iompair a chur in áirithe

                                 Athróg thríbhliantúil, sna blianta roghnacha: cód = Bánán

                                 1

                                 Bhí

                                 2

                                 Ní raibh

                                 Réimse 19

                                    An turas a chur in áirithe: an acmhainn a úsáideadh chun an modh iompair a chur in áirithe

                                 Athróg thríbhliantúil, sna blianta roghnacha: cód = Bánán

                                 1

                                 Go díreach tríd an soláthróir taistil

                                 2

                                 Trí ghníomhaireacht taistil, trí thionscnóir turas nó trí thairseach

                                 3

                                 Ní raibh gá le háirithint

                                 Réimse 20

                                    Cur in áirithe an phríomh-mhodha iompair trí shuíomh gréasáin nó trí aip amhail BlaBlaCar

                                 Athróg thríbhliantúil roghnach, mura ndearnadh é a tharchur: cód = Bánán

                                 1

                                 Bhí

                                 2

                                 Ní raibh

                                 9

                                 Ní bhaineann (Réimse 18 ≠ 1 nó Réimse 19 ≠ 2) le hábhar

                                 Réimse 21

                                    An turas a chur in áirithe: turas láneagraithe

                                 Athróg thríbhliantúil, sna blianta roghnacha: cód = Bánán

                                 1

                                 Bhí

                                 2

                                 Ní raibh

                                 Réimse 22

                                    An turas a chur in áirithe: úsáideadh an t-idirlíon chun an pacáiste a chur in áirithe

                                 Athróg thríbhliantúil, sna blianta roghnacha: cód = Bánán

                                 1

                                 Bhí

                                 2

                                 Ní raibh

                                 Réimse 23

                                    Caiteachas an turasóra aonair ar phacáistí le linn an turais

                                 00000000-99999998

                                 An méid in euro (nó in airgeadra náisiúnta na mBallstát nach bhfuil sa limistéar euro) (ocht ndigit ar a mhéad)

                                 Réimse 24

                                    Caiteachas an turasóra aonair ar iompar le linn an turais

                                 00000000-99999998

                                 An méid in euro (nó in airgeadra náisiúnta na mBallstát nach bhfuil sa limistéar euro) (ocht ndigit ar a mhéad)

                                 Réimse 25

                                    Caiteachas an turasóra aonair ar chóiríocht le linn an turais

                                 00000000-99999998

                                 An méid in euro (nó in airgeadra náisiúnta na mBallstát nach bhfuil sa limistéar euro) (ocht ndigit ar a mhéad)

                                 Réimse 26

                                    Caiteachas an turasóra aonair ar bhia agus ar dheochanna i gcaiféanna agus i mbialanna le linn an turais

                                 Athróg roghnach, mura dtarchuirtear é: cód = Bánán

                                 00000000-99999998

                                 An méid in euro (nó in airgeadra náisiúnta na mBallstát nach bhfuil sa limistéar euro) (ocht ndigit ar a mhéad)

                                 Réimse 27

                                    Caiteachas eile an turasóra aonair le linn an turais (caiteachas iomlán eile, lena n-áirítear ar bhuanearraí agus ar earraí luachmhara)

                                 00000000-99999998

                                 An méid in euro (nó in airgeadra náisiúnta na mBallstát nach bhfuil sa limistéar euro) (ocht ndigit ar a mhéad)

                                 Réimse 28

                                    Buanearraí agus earraí luachmhara (fo-chatagóir de ‘Caiteachas eile an turasóra le linn an turais’)

                                 00000000-99999998

                                 An méid in euro (nó in airgeadra náisiúnta na mBallstát nach bhfuil sa limistéar euro) (ocht ndigit ar a mhéad)

                                    PRÓIFÍL AN CHUAIRTEORA

                                 Réimse 29

                                    Inscne

                                 1

                                 Fireann

                                 2

                                 Baineann

                                 Réimse 30

                                    Aois

                                 000-198

                                 An líon iomlán blianta (trí dhigit)

                                 Réimse 31

                                    Tír chónaithe

                                 Cód dhá dhigit na tíre (an Bheilg = BE, an Bhulgáir = BG, ...)

                                 Réimse 32

                                    Leibhéal gnóthachtála oideachais

                                 Athróg roghnach, mura dtarchuirtear é: cód = Bánán

                                 1

                                 Oideachas meánscoile íochtaraí ar a mhéad (ISCED 2011 leibhéil 0-2)

                                 2

                                 Oideachas meánscoile uachtaraí agus oideachas iar-mheánscoile (neamhthreasach) (ISCED 2011 leibhéil 3 agus 4)

                                 3

                                 Oideachas treasach (ISCED 2011 leibhéil 5-8)

                                 Réimse 33

                                    Staid fostaíochta

                                 Athróg roghnach, mura dtarchuirtear é: cód = Bánán

                                 1

                                 Fostaithe (fostaí nó féinfhostaithe)

                                 2

                                 Dífhostaithe

                                 3

                                 Mac léinn/dalta

                                 4

                                 Daoine eile nach bhfuil sa lucht oibre

                                 Réimse 34

                                    Ioncam teaghlaigh i gceathairíleanna

                                 Athróg roghnach, mura dtarchuirtear é: cód = Bánán

                                 1

                                 1ú ceathairíl

                                 2

                                 2ú ceathairíl

                                 3

                                 3ú ceathairíl

                                 4

                                 4ú ceathairíl

                                    FACHTÓIR OLL-ARDAITHE

                                    Fachtóir oll-ardaithe ó shampla go pobal

                                 Réimse 35

                                 000000-999999

                                 Tá slánuimhreacha i réimse 35

                                 Réimse 36

                                 000-999

                                 Tá deachúlacha i réimse 36

               ”


title: Rialachán Cur Chun Feidhme (AE) 2021/1264 ón gCoimisiún an 26 Iúil 2021 lena bhformheastar leasú ar an tsonraíocht a bhaineann leis an sonrúchán tionscnaimh faoi chosaint nó an tásc geografach faoi chosaint (“Coteaux du Libron” (TGFC))

text:
                  2.8.2021

                  GA

                  Iris Oifigiúil an Aontais Eorpaigh

                  L 277/31

         RIALACHÁN CUR CHUN FEIDHME (AE) 2021/1264 ÓN gCOIMISIÚN
         an 26 Iúil 2021
         lena bhformheastar leasú ar an tsonraíocht a bhaineann leis an sonrúchán tionscnaimh faoi chosaint nó an tásc geografach faoi chosaint (“Coteaux du Libron” (TGFC))
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán Tarmligthe (AE) 2019/33 ón gCoimisiún an 17 Deireadh Fómhair 2018 lena bhforlíontar Rialachán (AE) Uimh. 1308/2013 ó Pharlaimint na hEorpa agus ón gComhairle maidir le hiarratais ar chosaint ar shonrúcháin tionscnaimh, tásca geografacha agus téarmaí traidisiúnta in earnáil an fhíona, leis an nós imeachta agóide, le srianta ar úsáid, le leasuithe ar shonraíochtaí, le cealú cosanta, le lipéadú agus le cur i láthair (1), agus go háirithe Airteagal 15(2) de,
         De bharr an mhéid seo a leanas:

                     (1)

                     Scrúdaigh an Coimisiún an t-iarratas ar fhormheas ar leasú ar shonraíocht an táisc gheografaigh faoi chosaint “Coteaux du Libron” a chuir an Fhrainc ar aghaidh i gcomhréir le hAirteagal 105 de Rialachán (AE) Uimh. 1308/2013. San áireamh sa leasú sin tá leasú ar an ainm “Coteaux du Libron” go “Coteaux de Béziers”.

                     (2)

                     D’fhoilsigh an Coimisiún an t-iarratas ar fhormheas ar leasú ar an tsonraíocht in Iris Oifigiúil an Aontais Eorpaigh (2), de réir mar a cheanglaítear le hAirteagal 97(3) de Rialachán (AE) Uimh. 1308/2013.

                     (3)

                     Níl aon ráiteas agóide faighte ag an gCoimisiún faoi Airteagal 98 de Rialachán (AE) Uimh. 1308/2013.

                     (4)

                     Dá bhrí sin, ba cheart an leasú ar an tsonraíocht a fhormheas i gcomhréir le hAirteagal 99 de Rialachán (AE) Uimh. 1308/2013 i gcomhar le hAirteagal 15(2) de Rialachán Tarmligthe (AE) 2019/33,

                     (5)

                     Tá na bearta dá bhforáiltear sa Rialachán seo i gcomhréir le tuairim an Choiste um Chomheagrú na Margaí Talmhaíochta,

               TAR ÉIS AN RIALACHÁN SEO A GHLACADH:

            Airteagal 1
            An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Coteaux du Libron” (TGFC), is leasú é atá formheasta anois.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 26 Iúil 2021.

                  Thar ceann an Choimisiúin

                  thar ceann an Uachtaráin,

               Janusz WOJCIECHOWSKI

                  Comhalta den Choimisiún

            (1)  IO L 9, 11.1.2019, lch. 2.

            (2)  IO C 412, 30.11.2020, lch. 18.


title: Rialachán Cur Chun Feidhme (AE) 2022/698 ón gCoimisiún an 3 Bealtaine 2022 lena ndéantar an formheas ar an tsubstaint ghníomhach défheineasáit a athnuachan i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh, agus lena leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún (Téacs atá ábhartha maidir le LEE)

text:
                  4.5.2022

                  GA

                  Iris Oifigiúil an Aontais Eorpaigh

                  L 130/3

         RIALACHÁN CUR CHUN FEIDHME (AE) 2022/698 ÓN gCOIMISIÚN
         an 3 Bealtaine 2022
         lena ndéantar an formheas ar an tsubstaint ghníomhach défheineasáit a athnuachan i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh, agus lena leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoracha 79/117/CEE agus 91/414/CEE ón gComhairle (1), agus go háirithe Airteagal 20(1)(a) de,
         De bharr an mhéid seo a leanas:

                     (1)

                     Le Treoir 2005/58/CE ón gCoimisiún (2), áirítear défheineasáit mar shubstaint ghníomhach in Iarscríbhinn I a ghabhann le Treoir 91/414/CEE ón gComhairle (3).

                     (2)

                     Maidir leis na substaintí gníomhacha a áirítear in Iarscríbhinn I a ghabhann le Treoir 91/414/CEE, meastar iad a bheith formheasta faoi Rialachán (CE) Uimh. 1107/2009 agus liostaítear iad i gCuid A den Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún (4).

                     (3)

                     An formheas ar an tsubstaint ghníomhach défheineasáit, mar a leagtar amach i gCuid A den Iarscríbhinn a ghabhann le Rialachán Cur Chun Feidhme (AE) Uimh. 540/2011, rachaidh sé in éag an 31 Iúil 2022.

                     (4)

                     Cuireadh iarratas ar fhormheas na substainte gníomhaí défheineasáit a athnuachan faoi bhráid an Bhallstáit is rapóirtéir i gcomhréir le hAirteagal 1 de Rialachán Cur Chun Feidhme (AE) Uimh. 844/2012 ón gCoimisiún (5) laistigh den tréimhse ama dá bhforáiltear san Airteagal sin.

                     (5)

                     Chuir an t-iarratasóir isteach na sainchomhaid fhorlíontacha a cheanglaítear i gcomhréir le hAirteagal 6 de Rialachán Cur Chun Feidhme (AE) Uimh. 844/2012. Chinn an Ballstát is rapóirtéir an t-iarratas a bheith iomlán.

                     (6)

                     D’ullmhaigh an Ballstát is rapóirtéir dréacht-tuarascáil maidir le measúnú ar athnuachan i gcomhairle leis an mBallstát is comhrapóirtéir agus chuir sé faoi bhráid an Údaráis Eorpaigh um Shábháilteacht Bia (“an tÚdarás”) agus faoi bhráid an Choimisiúin í an 29 Eanáir 2016.

                     (7)

                     Chuir an tÚdarás an sainchomhad achomair forlíontach ar fáil don phobal. Scaip an tÚdarás an dréacht-tuarascáil maidir le measúnú ar athnuachan ar an iarratasóir agus ar na Ballstáit chomh maith chun barúlacha a fháil uathu agus sheol sé comhairliúchán poiblí ina leith. Chuir an tÚdarás na barúlacha a fuarthas ar aghaidh chuig an gCoimisiún.

                     (8)

                     An 4 Eanáir 2017, chuir an tÚdarás a chonclúid (6) in iúl don Choimisiún maidir le cé acu is féidir nó nach féidir coinne a bheith leis go gcomhlíonfaidh défheineasáit na critéir formheasa dá bhforáiltear in Airteagal 4 de Rialachán (CE) Uimh. 1107/2009, conclúid ina shainaithin EFSA ardriosca d’éin, mamaigh agus artrapóid nach spriocartrapóid iad le haghaidh gach úsáide ionadaíche agus ina theannta sin, shainaithin sé ardriosca d’oibreoirí agus oibrithe le haghaidh fhormhór na n-úsáidí ionadaíocha. Thairis sin, ní fhéadfaí an measúnú riosca d’orgánaigh uisceacha agus tomhaltóirí a thabhairt chun críche.

                     (9)

                     An 17 Samhain 2020, thug an Coimisiún sainordú do EFSA measúnú a dhéanamh ar an riosca i gcás ina n-úsáidtear défheineasáit uair sa bhliain agus úsáid á baint as an leibhéal dáileoige is ísle a chuirtear i láthair sa sainchomhad. Thug an Ballstát is rapóirtéir a dhréacht-Tuarascáil maidir le Measúnú ar Athnuachan cothrom le dáta dá réir sin agus thug an tÚdarás a chonclúid cothrom le dáta an 30 Lúnasa 2021 (7), conclúid inar shainaithint sé ardriosca d’éin trí nochtadh fadtéarmach do dhéfheineasáit le haghaidh gach úsáide ionadaíche. Thairis sin, ní fhéadfaí an measúnú riosca do thomhaltóirí a thabhairt chun críche. Chuir an Coimisiún tuarascáil athnuachana maidir le défheineasáit faoi bhráid an Bhuanchoiste um Plandaí, Ainmhithe, Bia agus Beatha an 19 Iúil 2017 agus an 22 Deireadh Fómhair 2021 mar aon le dréacht den Rialachán seo an 1 Nollaig 2021.

                     (10)

                     D’iarr an Coimisiún ar an iarratasóir a bharúlacha a chur isteach maidir leis an dá chonclúid ón Údarás agus, i gcomhréir le hAirteagal 14(1), an tríú fomhír, de Rialachán Cur Chun Feidhme (AE) Uimh. 844/2012 (8), maidir leis an tuarascáil athnuachana. Chuir an t-iarratasóir a bharúlacha isteach, agus rinneadh scrúdú cúramach orthu.

                     (11)

                     Maidir le húsáid ionadaíoch amháin nó níos mó a bhaintear as táirge cosanta plandaí amháin ar a laghad ina bhfuil an tsubstaint ghníomhach défheineasáit, suíodh gur comhlíonadh na critéir formheasa dá bhforáiltear in Airteagal 4 de Rialachán (CE) Uimh. 1107/2009.

                     (12)

                     Is iomchuí, dá bhrí sin, an formheas ar dhéfheineasáit a athnuachan.

                     (13)

                     I gcomhréir le hAirteagal 14(1) de Rialachán (CE) Uimh. 1107/2009 i gcomhar le hAirteagal 6 de agus i bhfianaise an eolais eolaíoch reatha agus an eolais theicniúil reatha, is gá foráil a dhéanamh maidir le coinníollacha agus srianta áirithe. Is iomchuí, go háirithe, úsáid táirgí cosanta plandaí ina bhfuil défheineasáit a shrianadh do bharra nach bhfuil inite i dtithe gloine buana agus tuilleadh faisnéis dhaingnitheach a éileamh.

                     (14)

                     Maidir lena húsáid a shrianadh do bharra nach bhfuil inite, eisiafar nochtadh cothúcháin tomhaltóirí agus éilítear é toisc nach bhféadfaí an measúnú riosca do thomhaltóirí a thabhairt chun críche. Toisc gur sainaithníodh ardriosca d’éin trí nochtadh fadtéarmach do dhéfheineasáit, le srianadh d’úsáid i dtithe gloine mar a shainmhínítear in Airteagal 3 de Rialachán (CE) Uimh. 1107/2009 áiritheofar nach nochtfar éin do dhéfheineasáit. Ina theannta sin, toisc gur shainaithin an tÚdarás ardriosca do mhamaigh le haghaidh roinnt úsáidí ionadaíocha agus ardriosca ainsealach do bheacha bunaithe ar na sonraí atá ar fáil, leis an srianadh d’úsáid i dtithe gloine amháin, déanfar nochtadh na n-orgánach sin nach spriocorgánaigh iad chomh maith le láithreacht in uisce óil a chosc freisin.

                     (15)

                     A mhéid a bhaineann leis na critéir chun airíonna réabtha iontálaigh a aithint, critéir a tugadh isteach le Rialachán (AE) 2018/605 ón gCoimisiún (9), ar bhonn na faisnéise eolaíche atá ar fáil a ndearnadh achoimre uirthi i gconclúid an Údaráis, cinneann an Coimisiún nach ceart a mheas go bhfuil airíonna réabtha iontálaigh ag défheineasáit.

                     (16)

                     Chun cur leis an muinín as an gconclúid nach bhfuil airíonna réabtha iontálaigh ag défheineasáit, ba cheart don iarratasóir measúnú nuashonraithe a chur ar fáil, i gcomhréir le pointe 2.2(b) d’Iarscríbhinn II a ghabhann le Rialachán (CE) Uimh. 1107/2009, is é sin, measúnú ar na critéir a leagtar síos i bpointe 3.6.5 agus pointe 3.8.2 d’Iarscríbhinn II a ghabhann le Rialachán (CE) Uimh. 1107/2009, agus i gcomhréir leis an treoir maidir le réabóirí iontálacha a aithint (10).

                     (17)

                     An measúnú riosca maidir le hathnuachan an fhormheasa ar an tsubstaint ghníomhach défheineasáit, tá sé bunaithe ar úsáidí ionadaíocha mar acairicíd. I bhfianaise an mheasúnaithe riosca sin, ní gá an srianadh maidir lena húsáid mar acairicíd amháin a choinneáil ar bun.

                     (18)

                     Dá bhrí sin, ba cheart Rialachán Cur Chun Feidhme (AE) Uimh. 540/2011 a leasú dá réir.

                     (19)

                     Le Rialachán Cur Chun Feidhme (AE) 2021/745 ón gCoimisiún (11), cuireadh síneadh le tréimhse formheasa na défheineasáite go dtí an 31 Iúil 2022 chun go bhféadfar an próiseas athnuachana a chur i gcrích sula rachaidh tréimhse formheasa na substainte gníomhaí sin in éag. Mar sin féin, ós rud é go ndearnadh cinneadh maidir leis an athnuachan roimh dhul in éag na tréimhse formheasa sin ar cuireadh síneadh léi, beidh feidhm ag an Rialachán seo a luaithe is féidir.

                     (20)

                     Na bearta dá bhforáiltear sa Rialachán seo, is bearta iad atá i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Formheas ar an tsubstaint ghníomhach a athnuachan
            Déantar formheas na substainte gníomhaí défheineasáit, mar a shonraítear in Iarscríbhinn I, a athnuachan faoi réir na gcoinníollacha agus na srianta a leagtar síos san Iarscríbhinn sin.

            Airteagal 2
            Leasuithe ar Rialachán Cur Chun Feidhme (AE) Uimh. 540/2011
            Leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 i gcomhréir le hIarscríbhinn II a ghabhann leis an Rialachán seo.

            Airteagal 3
            Teacht i bhfeidhm agus an dáta cur i bhfeidhm
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm aige ón 1 Iúil 2022.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 3 Bealtaine 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 309, 24.11.2009, lch. 1.

            (2)  Treoir 2005/58/CE ón gCoimisiún an 21 Meán Fómhair 2005 lena leasaítear Treoir 91/414/CEE ón gComhairle chun défheineasáit agus milbimeictin a áireamh mar shubstaintí gníomhacha (IO L 246, 22.9.2005, lch. 17).

            (3)  Treoir 91/414/CEE ón gComhairle an 15 Iúil 1991 maidir le táirgí cosanta plandaí a chur ar an margadh (IO L 230, 19.8.1991, lch. 1).

            (4)  Rialachán Cur Chun Feidhme (AE) Uimh. 540/2011 ón gCoimisiún an 25 Bealtaine 2011 lena gcuirtear chun feidhme Rialachán (CE) Uimh. 1107/2009 ó Pharlaimint na hEorpa agus ón gComhairle a mhéid a bhaineann le liosta na substaintí gníomhacha formheasta (IO L 153, 11.6.2011, lch. 1).

            (5)  Rialachán Cur Chun Feidhme (AE) Uimh. 844/2012 ón gCoimisiún an 18 Meán Fómhair 2012 lena leagtar amach na forálacha is gá chun an nós imeachta athnuachana um shubstaintí gníomhacha a chur chun feidhme, dá bhforáiltear i Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh (IO L 252, 19.9.2012, lch. 26).

            (6)  EFSA Journal [Iris EFSA] 2017;15(1):4693. Le fáil ar líne: www.efsa.europa.eu.

            (7)  “EFSA Updated peer review of the pesticide risk assessment of the active substance bifenazate” [Athbhreithniú piaraí nuashonraithe EFSA a rinneadh ar an measúnú riosca lotnaidicídí i gcás na substainte gníomhaí défheineasáit], EFSA Journal [Iris EFSA], 2021;19(8):6818.

            (8)  Cuireadh Rialachán Cur Chun Feidhme (AE) 2020/1740 in ionad Rialachán Cur Chun Feidhme (AE) Uimh. 844/2012 (IO L 392, 23.11.2020, lch. 20). Mar sin féin, leanfaidh sé d’fheidhm a bheith aige maidir leis an nós imeachta chun formheas na substaintí gníomhacha seo a leanas a athnuachan: (1) na substaintí gníomhacha sin a dtagann deireadh lena dtréimhse formheasa roimh an 27 Márta 2024; (2) na substaintí gníomhacha sin dá gcuireann Rialachán síneadh lena dtréimhse formheasa go dtí an 27 Márta 2024 nó go dtí dáta níos déanaí, Rialachán a glacadh i gcomhréir le hAirteagal 17 de Rialachán (CE) Uimh. 1107/2009 ar an 27 Márta 2021 nó ina dhiaidh.

            (9)  Rialachán (AE) 2018/605 ón gCoimisiún an 19 Aibreán 2018 lena leasaítear Iarscríbhinn II a ghabhann le Rialachán (CE) Uimh. 1107/2009 lena leagtar síos critéir eolaíochta chun airíonna réabtha iontálaigh a chinneadh (IO L 101, 20.4.2018, lch. 33).

            (10)  ECHA (An Ghníomhaireacht Eorpach Ceimiceán) agus EFSA (an tÚdarás Eorpach um Shábháilteacht Bia) le tacaíocht theicniúil ón Airmheán Comhpháirteach Taighde (JRC), Andersson N, Arena M, Auteri D, Barmaz S, Grignard E, Kienzler A, Lepper P, Lostia AM, Munn S, Parra Morte JM, Pellizzato F, Tarazona J, Terron A agus Van der Linden S, 2018. “Guidance for the identiﬁcation of endocrine disruptors in the context of Regulations (EU) No 528/2012 and (EC) No 1107/2009” [An treoir maidir le réabóirí iontálacha a aithint i gcomhthéacs Rialacháin (AE) Uimh. 528/2012 agus (CE) Uimh. 1107/2009]. EFSA Journal [Iris EFSA] 2018;16(6):5311, 135 lch.

            (11)  Rialachán Cur Chun Feidhme (AE) 2021/745 ón gCoimisiún an 6 Bealtaine 2021 lena leasaítear Rialachán Cur Chun Feidhme (AE) Uimh. 540/2011 a mhéid a bhaineann le síneadh a chur le tréimhsí formheasa na substaintí gníomhacha sulfáit amóiniam alúmanaim, sileacáit alúmanaim, beaflubútaimíd, beintiavalacarb, défheineasáit, boscailid, carbónáit chailciam, captan, dé-ocsaíd charbóin, ciamocsainil, démheatomorf, eiteafón, úsc as crann tae, famocsadón, iarmhair ó dhriogadh saille, aigéid shailleacha C7 go C20, flumocsaisín, fluocsastróibin, fluraclóradón, foilpéad, foirmeiteanáit, aigéad gibriline, gibriliní, heipteamalocsalaglúcan, próitéiní hidrealaithe, sulfáit iarainn, meatasaclór, meitríbhúisín, milbimeictin, tréithchineál 251 Paecilomyces lilacinus, feinmeideafam, foismeit, pirimeafos-meitil, olaí planda/ola ráibe, hidrigincharbónáit photaisiam, própamacarb, próitiaconasól, gaineamh grianchloiche, ola éisc, éarthaigh bholaidh de thionscnamh ainmhí nó planda/saill caoireola, S-meitileaclór, fearamóin léipidipteire Slabhra Dhírigh, teabúconasól agus úiré (IO L 160, 7.5.2021, lch. 89).

            IARSCRÍBHINN I

                        Gnáthainm, Uimhreacha Aitheantais

                        Ainm IUPAC

                        Íonacht (1)

                        Dáta formheasa

                        Dul in éag an fhormheasa

                        Forálacha sonracha

                        Défheanasáit
                        149877-41-8
                        736

                        2-(4-meatocsaidhéfheinil-3-il)hiodraisíneaformáit iseapróipile

                        980 g/kg
                        Tá tolúéin ina chúis imní ó thaobh na tocsaineolaíochta de agus níor cheart dó dul thar 0,7 g/kg san ábhar teicniúil ann.

                        1 Iúil 2022

                        30 Meitheamh 2037

                        Ní údarófar ach úsáidí ar bharra nach bhfuil inite i dtithe gloine buana.
                        Maidir le cur chun feidhme na bprionsabal aonfhoirmeach dá dtagraítear in Airteagal 29(6) de Rialachán (CE) Uimh. 1107/2009, cuirfear san áireamh conclúidí na tuarascála athnuachana maidir le défheineasáit, agus go háirithe Foscríbhinn I agus Foscríbhinn II a ghabhann leis.
                        Sa mheasúnú foriomlán seo, tabharfaidh na Ballstáit aird ar leith ar na nithe seo a leanas:

                                    —

                                    cosaint na n-oibreoirí agus na n-oibrithe, agus é á áirithiú go n-áirítear cur i bhfeidhm trealaimh cosanta phearsanta leordhóthanaigh sna coinníollacha úsáide;

                                    —

                                    an riosca do bheacha agus do bhumbóga a scaoiltear chun pailniú a dhéanamh i dtithe gloine buana.

                              Áireofar bearta maolaithe riosca sna coinníollacha úsáide, i gcás inarb iomchuí.
                        Faoin 24 Bealtaine 2024, déanfaidh an t-iarratasóir faisnéis dhaingnitheach a chur faoi bhráid an Choimisiúin, na mBallstát agus an Údaráis a mhéid a bhaineann le pointe 3.6.5 agus pointe 3.8.2 d’Iarscríbhinn II a ghabhann le Rialachán (CE) Uimh. 1107/2009, arna leasú le Rialachán (AE) 2018/605, go háirithe measúnú nuashonraithe ar an bhfaisnéis a cuireadh isteach cheana agus, i gcás inarb ábhartha, faisnéis bhreise chun a dheimhniú nach ann do ghníomhaíocht iontálach.

               (1)  Leis an tuarascáil athnuachana soláthraítear mionsonraí breise maidir le haitheantas agus sonraíocht na substainte gníomhaí.

            IARSCRÍBHINN II
            Leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 mar a leanas:

                        (1)

                        i gCuid A, scriostar iontráil 109 maidir le défheineasáit;

                        (2)

                        i gCuid B, cuirtear an iontráil seo a leanas léi:

                                    Uimh.

                                    Gnáthainm, Uimhreacha Aitheantais

                                    Ainm IUPAC

                                    Íonacht (1)

                                    Dáta formheasa

                                    Dul in éag an fhormheasa

                                    Forálacha sonracha

                                    “152

                                    Défheanasáit
                                    149877-41-8
                                    736

                                    2-(4-meatocsaidhéfheinil-3-il)hiodraisíneaformáit iseapróipile

                                    980 g/kg
                                    Tá tolúéin ina chúis imní ó thaobh na tocsaineolaíochta de agus níor cheart dó dul thar 0,7 g/kg san ábhar teicniúil ann.

                                    1 Iúil 2022

                                    30 Meitheamh 2037

                                    Ní údarófar ach úsáidí ar bharra nach bhfuil inite i dtithe gloine buana.
                                    Maidir le cur chun feidhme na bprionsabal aonfhoirmeach dá dtagraítear in Airteagal 29(6) de Rialachán (CE) Uimh. 1107/2009, cuirfear san áireamh conclúidí na tuarascála athnuachana maidir le défheineasáit, agus go háirithe Foscríbhinn I agus Foscríbhinn II a ghabhann leis.
                                    Sa mheasúnú foriomlán seo, tabharfaidh na Ballstáit aird ar leith ar na nithe seo a leanas:

                                                —

                                                cosaint na n-oibreoirí agus na n-oibrithe, agus é á áirithiú go n-áirítear cur i bhfeidhm trealaimh cosanta phearsanta leordhóthanaigh sna coinníollacha úsáide;

                                                —

                                                an riosca do bheacha agus do bhumbóga a scaoiltear chun pailniú a dhéanamh i dtithe gloine buana.

                                          Áireofar bearta maolaithe riosca sna coinníollacha úsáide, i gcás inarb iomchuí.
                                    Faoin 24 Bealtaine 2024, déanfaidh an t-iarratasóir faisnéis dhaingnitheach a chur faoi bhráid an Choimisiúin, na mBallstát agus an Údaráis a mhéid a bhaineann le pointe 3.6.5 agus pointe 3.8.2 d’Iarscríbhinn II a ghabhann le Rialachán (CE) Uimh. 1107/2009, arna leasú le Rialachán (AE) 2018/605, go háirithe measúnú nuashonraithe ar an bhfaisnéis a cuireadh isteach cheana agus, i gcás inarb ábhartha, faisnéis bhreise chun a dheimhniú nach ann do ghníomhaíocht iontálach.

               (1)  Leis an tuarascáil athnuachana soláthraítear mionsonraí breise maidir le haitheantas agus sonraíocht na substainte gníomhaí.”